Ritratt editjat tas-siġġu tat-trażżin fil-Faċilità Korrettiva ta' Kordin .td_uid_2_604b6d9b0fb16_rand.td-a-rec-img{text-align:left}.td_uid_2_604b6d9b0fb16_rand.td-a-rec-img img{margin:0 auto 0 0} Il-Ministru Byron Camilleri, permezz ta' stqarrija mibgħuta mid-Dipartiment tal-Informazzjoni reġa' qal li kien dejjem konsistenti meta qal li ma jeżisti ebda siġġu tal-kastig fil-ħabs. It-tweġiba kienet b'riferenza għall-artiklu mtella' nhar il-Ħadd 7 ta' Marzu 2021 bit-titlu ta' "Filmat: Siġġu fil-ħabs: Minn "ma jeżistix" għal "jinsab maqful". Id-Dipartiment tal-Informazzjoni qies dan l-artiklu bħala "attentat ieħor biex jitpoġġa kliem f'ħalq il-Ministru tal-Intern, Byron Camilleri, meta r-risposti tal-Ministru kienu dejjem konsistenti u ċari". L-artiklu ta' Newsbook: Filmat: Siġġu fil-ħabs: Minn "ma jeżistix" għal "jinsab maqful" Skont l-istqarrija, hija "totalment gidba l-impressjoni li provat tingħata f'diversi rapporti li jeżisti xi siġġu biex jekk priġunier ma jġibx ruħu sew jitpoġġa fuqu bħala kastig. Għalhekk l-awtoritajiet dejjem ċaħdu b'mod konsistenti li jeżisti siġġu tal-kastig". Kif qal drabi oħra l-Ministru "f'kull ħabs madwar id-dinja jeżistu metodi ta' restraint. Dawn jintużaw skont il-liġi u gwidi internazzjonali. L-għan dejjem ikun li wieħed jevita li jweġġgħu l-priġunieri nfushom jew priġunieri oħra, jew saħansitra ħaddiema. Fl-aħħar xhur il-Ministeru għall-Intern, is-Sigurtà Nazzjonali u l-Infurzar tal-Liġi ħa numru kbir ta' miżuri bil-għan li jżid is-servizzi professjonali fil-faċilità u anke biex itejjeb l-ambjent li fih il-priġunieri jingħataw dan is-servizz". Qegħdin taħt pressjoni L-istqarrija tgħid li "sfortunatament għal ċertu midja dan mhux dejjem kien ta' interess u minflok l-enfasi baqgħet is-sensazzjonaliżmu. Minkejja dan il-Ministeru għall-Intern, Sigurtà Nazzjonali u l-Infurzar tal-Liġi se jibqa' ffokat fuq ħidma konġunta bejn l-istakeholders kollha fis-soċjetà biex jibqgħu jissaħħu s-servizzi tal-faċilità kif ukoll ikun assigurat li l-ħaddiema tal-ħabs ikunu ssalvagwardjati wkoll waqt il-qadi ta' dmirijiethom. Dawn tal-aħħar qed isofru mhux biss mill-pressjoni tax-xogħol iżda wkoll minn attakki inġusti fil-konfront tagħhom". Xi ktibna fuq Newsbook, għal min tinteressah il-verità – Nota tal-Editur Is-sustanza ta' dak li kiteb il-Ministru Camilleri bħala 'dritt ta' tweġiba' diġà kien irrappurtat diversi drabi kelma b'kelma fir-rapport ta' Newsbook.com.mt. Ktibna kemm-il darba li l-Ministru qal li s-siġġu mhux siġġu tal-kastig iżda siġġu tat-trażżin. Meta għall-bidu bdew jgħidu li m'hemmx siġġu, Newsbook.com.mt ġab ritratt. Semmejna wkoll li tpoġġew fuqu nies għal aktar minn kwarta, għall-kuntrarju ta' dak li ntqal mill-awtoritajiet. Fil-konferenza tal-aħbarijiet li l-Ministru għamel fil-ħabs, Newsbook.com.mt staqsa lill-Ministru dwar is-siġġu ta' trażżin, li l-Ministru kkonferma aktar minn darba li jeżisti u li issa qal li qiegħed imsakkar. Ir-rapport tagħna kkwota fit-tul dak li anke qal il-Ministru waqt il-programm L-Erbgħa fost il-ġimgħa fuq TVM. Dakinhar il-Ministru ddeskriva dan is-siġġu ta' trażżin bħala ħaġa tajba. Huwa kompla jgħid li dan is-siġġu jinstab imsakkar. Għall-mistoqsija l-għala qiegħed imsakkar jekk huwa tajjeb li jeżisti l-Ministru kien evażiv. Min tinteressah il-verità jaf li aħna nġibu l-fatti mingħajr logħob bil-kliem. F'Jannar 2021: ESKLUSSIVA: Ritratt tas-siġġu "tal-kastig" u kif intuża F'Diċembru 2020: M'hemm l-ebda siġġu tal-kastig fil-ħabs; intuża darba biss – Il-Ministru F'Diċembru 2020: Kwarta fuq is-siġġu tal-'kastig' Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604b6d9b10030_rand.td-a-rec-img{text-align:left}.td_uid_3_604b6d9b10030_rand.td-a-rec-img img{margin:0 auto 0 0}